जानकीनगर (पूर्णिया) : पूर्व मध्य रेलवेक जानकीनगरमे माल गोदामक संग रैक प्वाइंट बनाबय केर मांग जोर पकड़ैत जा रहल अछि। जानकीनगर रेल विकास मंचक सदस्य आ पदाधिकारी इ जानकारी देलैथ जे पूर्णिया जंक्शन आ मधेपुराक बीच एक्को टा रैक प्वाइंट नहीं अछि। एहि लेल बनमनखी अनुमंडल क्षेत्रक व्यवसायी आ किसानक हित में एतय माल गोदामक संग रैक प्वाइंटक निर्माण प्राथमिकताक आधार पर कैल जेबाक चाही। भेटल जानकारीक अनुसार बरखो पहिले बनमनखी जंक्शन सऽ इ सुविधा उपलब्ध छल मुदा एहन चर्चा अछि जे आमान परिवर्तनक दौरान माल गोदाम संग रैक प्वाइंट निर्माण कार्यक अवहेलना कैल जा रहल अछि। एहि चर्चा सऽ क्षेत्रीय किसान आ व्यापारी सभमे रोष देखल जा रहल अछि। किसान सभक मानी तऽ एहि इलाका सऽ मकई, जूट, बांस, चौड़, गहूंम आदि बाहर भेजल जाइत अछि। एतबा नहिँ प्रारंभिक काले सऽ क्षेत्रीय व्यापारी बाहर सऽ सीमेंट, खाद, गिट्टी, बालू, स्टोन, चिप्स आ अन्य खाद्यान्न सहित बहुतो निर्माणक सामग्री बाहर सऽ मंगाबैत रहला हँ। किछु मास पूर्व समस्तीपुर सऽ जानकीनगर पहुंचल डिप्टी चीफ इंजीनियरक ध्यान एहि तरफ आकृष्ट कराओल गेल छल, जाहिमे प्रतिनिधि मंडल द्वारा स्टेशन सऽ पूब खूंट आ महाराजी गाम दिस जाय वला प्रधानमंत्री सड़क केँसीधा करैत बिंदेश्वरी प्रसाद यादव आ लखन ठाकुरक घरक लग समपार फाटक बनाबय आजनहित आ व्यवसायिक दृष्टिकोण सऽ जानकीनगर में माल गोदाम संग रैक प्वाइंट बनाबयक मांग कैल गेल छल।
 लखीसराय/समस्तीपुर : अंतहीन सड़क केर लेखक संजय कुमार अविनाश सफलताक एकटा आउर ऊंचाई के छुलैथ हँ। दू दिसंबर 12 केँ ओ इ किताबक रचना कऽ लऽ पद्मश्री राष्ट्रकवि दिनकर साहित्य सम्मान सऽ पुरस्कृत कैल गेला हँ। मैथिली कवि विद्यापति जीक तपस्थली शेरपुर, समस्तीपुर में तरूण सांस्कृतिक चेतना समिति के तत्वावधान में आयोजित समारोह में हुनका सम्मानक रूप में स्मृति चिन्ह आ प्रशस्ति पत्र देल गेलन्हि। साहित्य सृजन मंच, बछवाड़ाक अध्यक्ष संग बिहार पेंशनर समाज, बछवाड़ा के सहसचिव डा. शैलेंद्र त्यागी आ सैनिक मिशन केर निदेशक डा. रामलखन राय संयुक्त रूप सऽ संजय कुमार अविनाश केँ पद्मश्री राष्ट्रकवि दिनकर साहित्य सम्मान सऽ अलंकृत केलैथ। एहि सऽ पहिले एहि बरख गजियाबाद में संपन्न 20म् अखिल भारतीय हिन्दी साहित्य सम्मेलन में हुनका बरखक दुष्यंत कुमार स्मृति सम्मान सऽ सम्मानित कैल गेल छलन। बताबी जे जिलाक मेदनी चौकी, वंशीपुर निवासी संजय कुमार अविनाश अंतहीन सड़क कऽ रचना केलैथ हँ जे वेश्यावृत्ति पर विमर्शक किस्सा अछि। कम उम्र आ समय में हुनक एहि उपलब्धि कऽ लऽ साहित्य जगत में दूरी मानल जा रहल अछि।
 जनकपुर सँ सुजीत कुमार झाक रिपोर्टः सिंघराडाकेँ पसिन करए बलाक संख्या बढि रहल होइतो धनुषाक ग्रामीण क्षेत्रमे एकर उत्पादन करय सँ लोक कतरा रहल अछि । किछु वर्ष पूर्व धरि जिल्लाक दर्जनो खत्तामे सिंघराडाक उत्पादन होइत छल । मुदा एखन आंगुरपर गनएकेँ अवस्था रहि गेल अछि ।किछु पोखरिसभमे माछ उत्पादन होबए लागल अछि तऽ किछुकेँ खेत बना देल गेल अछि ।
 एहि काजमे लम्बा समय सँ सक्रिय रहल धनुषाक गंगुलीक मल्लाह गुमानी मुखियाआम्दानी बढिया नहि भेलाक कारण ई काज छोड़ने छी बतौलन्हि । मुखियाकेँ गंगुलीकेँ पुरनी पोखरिमे सिंघराड़ा होइत छल । एखन ओ पोखरिमे माछक उत्पादन होइत अछि । स्वास्थ्यक लेल लाभ दायक मानल जाएबला सिंघराड़ा जनकपुरक व्यापारी सभ भारते सँ आनि कऽ बेचैत अछि।
 भारत सँ सिंघराडा आनि बेचलाक कारण महंग मोलमे विक्री करय पडि रहल जनकपुरक व्यापारी सभ स्वीकार करैत छथि। जनकपुर बजारमे एखन 60 टकाक किलो सिंघराडा विक्री होइत अछि ।
 ग्रामीण क्षेत्रमे सिंघराडाकेँ विक्रीमे कमीक प्रमुख कारण सरकारी निकायकेँ उदासिनता रहल व्यापारी सभ आरोप लगबैत छथि । ओना जिल्ला कृषि विकास कार्यालय धनुषाक अधिकारी सभ सेहो स्वीकारैत छथि जे कृषि विकास कार्यालयमे सिंघराडाकेँ विकासक लेल कोनो योजना नहि अछि । कृषि विकास कार्यालयक वागवानी विकास अधिकृत राम सोगारथ मण्डल धनुषामे सिंघराडा कतेक उत्पादन होइत अछि तकर तथ्यांक नहि रहलस्वीकारैत छथि । ओना जनकपुरमे एकर उत्पादन बढल अछि । जनकपुर नगरपालिका 8मे डेढ़ विग्घामे सिंघराडाक खेती कऽ बढिया कमाइ भेल सिंघराडाक कृषक वेचन मुखिया कहैत छथि दू तीन फिट पानि रहल खत्तामे होबएबला सिंघराडाकेँ जनकपुरमे करिव 50 टा सँ बेसी पोखरिमे एहि बेर उत्पादन भेल अछि । साउन महिनामे विया छिटल जाइत अछि आ कातिक अगहनमे उत्पादन होइत कृषक सभ कहैत छथि।
 नरकटियागंज : चम्पारण में बनल वर्मी कम्पोस्ट खाद सऽ हालैण्ड में लहलहाएत फसल। हॉलैण्ड के उद्योगपति एतय वर्मी कम्पोस्ट खादक नहिँ केवल आयात करता बल्कि एतय निवेश कऽ वर्मी कम्पोस्ट खाद उत्पादन में अग्रणी भूमिका निभौता। इ सभटा संभव होय वला अछि। लौरिया प्रखंडक सूअर छाप गाम निवासी शशिकांत पांडेय केर पुत्र रजनीकांतक बदौलत। हॉलैण्ड में कृषि क्षेत्र में काज करय वला थोमस वन वरकल, एवा आ बैंगलोरक ललीथा जयराज अपन दू दिवसीय यात्राक बीच रविदिन सूअर गाम पहुंचला आ वर्मी कम्पोस्ट खाद निर्माणक जानकारी लेला। थोमस वन वरकल बतौलैथ जे एतय तैयार भऽ रहा वर्मी कम्पोस्ट हॉलैण्डक लेलए उपयुक्त अछि। ओ एतय आयातक बाट में अयला हँ। भविष्य में एतय निवेश कऽ एकरा पैघ स्तर पर उत्पादित कैल जाओत। ओ चम्पारणक जलवायु केँ अनुकूल बताबैत कहला जे इ सभ एकटा सपना जकां लगि रहल अछि। चम्पारणक धरती पर हॉलैण्ड सऽ पहुंचल थोमस वन सरकल आ एवा नंदनगढ़ के देखलैथि आ ओतय मौजूद पॉलीथीन रैपर के उठा ऐतिहासिक धरोहर के प्रदूषण मुक्त रखय के अपील केलैथ।
 सुपौल : डा. अम्बेदकर नेशनल फेलोशिप अवार्ड 2012 केर लेल सुपौल जिला सऽ नगर परिषद सुपौलकेँ वार्ड नंबर 23 निवासी शिक्षाविद संग भौतिकशास्त्री डा. कमाल अहमद केँ चुनल गेल अछि। नेशनल फेलोशिप अवार्ड 2012 डा. अहमद के शिक्षा आ वैज्ञानिक अनुसंधानक क्षेत्र में उल्लेखनीय योगदान आ विशिष्ट उपलब्धि लेल देल जाओत। 9-10 दिसंबर केँ भारतीय दलित साहित्य अकादमी द्वारा नई दिल्ली में आयोजित 28म् राष्ट्रीय दलित साहित्यकार सम्मेलन में इ पुरस्कार हुनका देल जाओत। वार्ताक क्रम मे डा. कमाल बतौलैथ जे एहि सऽ पहिले सेहो राष्ट्रीय आ अंतर्राष्ट्रीय स्तर पर 41 बेर पुरस्कार सभ सऽ पुरस्कृत कैल गेल छी। इ अवार्ड हुनका लेल 42म् अवार्ड होएत। एहि पुरस्कारक लेल हुनका चुनय जयबा सऽ हुनक परिवारक लोक बहुत प्रसन्न छैथ।
 अररिया/कटिहार : जोगबनी सऽ आनंद विहार (नई दिल्ली) धरि प्रतिदिन चलय वला सीमांचल एक्सप्रेस ट्रेनक सिमराहा स्टेशन पर ठहरावक मांग जोर पकड़य लागल हँ। फारबिसगंजक विधायक पद्मपराग राय वेणु एहि संबंध में कटिहारक डीआरएम केँ पत्र लिखि आवश्यक कारवाई के आग्रह केलैथ हँ। डीआरएम के लिखल पत्र में श्री वेणु कहलैथ हँ जे लोककेँ इ ट्रेन पकड़य लेल बहुत परेशानीक सामना करय पड़ैत छन। विधानसभा सत्र में भाग लय लेल हुनको सीमांचल एक्सप्रेस गाड़ी पकड़य लेल सिमराहा सऽ 30 किमी दूर जोगबनी जाय पड़ैत छन। ओ डीआरएम के एहि दिशा में अविलंब कारवाई करय केँ अनुरोध केलैथ हँ।
 साहिबगंज/पाकुड़ : साहिबगंज-मनिहारी गंगा पुल पर चारि लेनक गंगा पुल निर्माणक लेल केद्रीय सड़क आ परिवहन राजमार्ग मंत्रालयक तरफ सऽ हरियर झंडी भेटलाक बाद भाजपा नेता सह सांसद प्रतिनिधि बरहड़वा कुशमाकर तिवारी भारतीय राष्ट्रीय राजमार्ग प्राधिकरण केर परियोजना निदेशक शमीम अहमद आ भाजपाक सांसद निशिकांत दूबे केँ बधाई देलैथ हँ। श्रीतिवारी बतौलैथ जे गंगा पुलक निर्माण सऽ साहिबगंजक अलावे पाकुड़, गोड्डा, दुमका सहित पूरा संथाल परगना के चौमुखी विकास होएत।
 मुंगेर/भागलपुर : अंतरराष्ट्रीय ख्याति प्राप्त चित्रकार आचार्य नंदलाल बसुके 121म् जयंती पर नौ बरख पूर्व घोषित कला शोध संस्थानक स्थापना नहीं कैल गेल हँ। एहि सऽ लोकसभमे नाराजगी अछि।
 ज्ञात होय जे हरि सिंह महाविद्यालय हवेली खड़गपुर परिसर में तिलकामांझी भागलपुर विश्वविद्यालयक तत्कालीन कुलपति प्रो. रामाश्रय यादव नंदलाल बसु कला शोध संस्थानक स्थापनाक घोषणा कयने छलैथ। बता दी जे अंतरराष्ट्रीय ख्याति प्राप्त चित्रकार नंदलाल बसु केर जन्मदिन पर तीन दिसंबर 2003 कऽ बहुत ताम-झामक संग पूर्व मंत्री जयप्रकाश नारायण यादव, शमशेर जंगबहादुर सिंह आ महाविद्यालयक पूर्व प्रभारी प्राचार्य प्रो. उमेश कुंवर उग्रक उपस्थिति में कुलपति प्रो. रामाश्रय यादव आधारशिला रखैत कहने छलैथ जे नंदलाल बसु कला शोध संस्थानक स्थापना भऽ जयबा सऽ औद्योगिक रसायन कंप्यूटर आ बॉयो केमेस्ट्रीक पढ़ाई होएत। मुदा नौ बरख बीति जयबाक बादो संस्थानक स्थापना नहिँ होयबा सऽ छात्र/छात्राक सपना सपने रहि गेल।
 ज्ञात होय जे हरि सिंह महाविद्यालय हवेली खड़गपुर परिसर में तिलकामांझी भागलपुर विश्वविद्यालयक तत्कालीन कुलपति प्रो. रामाश्रय यादव नंदलाल बसु कला शोध संस्थानक स्थापनाक घोषणा कयने छलैथ। बता दी जे अंतरराष्ट्रीय ख्याति प्राप्त चित्रकार नंदलाल बसु केर जन्मदिन पर तीन दिसंबर 2003 कऽ बहुत ताम-झामक संग पूर्व मंत्री जयप्रकाश नारायण यादव, शमशेर जंगबहादुर सिंह आ महाविद्यालयक पूर्व प्रभारी प्राचार्य प्रो. उमेश कुंवर उग्रक उपस्थिति में कुलपति प्रो. रामाश्रय यादव आधारशिला रखैत कहने छलैथ जे नंदलाल बसु कला शोध संस्थानक स्थापना भऽ जयबा सऽ औद्योगिक रसायन कंप्यूटर आ बॉयो केमेस्ट्रीक पढ़ाई होएत। मुदा नौ बरख बीति जयबाक बादो संस्थानक स्थापना नहिँ होयबा सऽ छात्र/छात्राक सपना सपने रहि गेल।
 साहिबगंज : साहिबगंज-बरहड़वा रेल खंडक बहुतो रेलवे स्टेशन पर फूट ओवर ब्रिजक अभाव में यात्री केँ परेशानी केर सामना करय पड़ि रहल अछि। सकरीगली रेलवे स्टेशन पर बहुतो बेर किसान सभा दिस सऽ एकरा लेल आंदोलन चलाओल गेल हँ आ फूट ओवर ब्रिजक स्वीकृति सेहो भेटि गेलि छैक मुदा काज शुरु नहिँ कैल भऽ सकल हँ। एकरा अलावा कल्याणचक,करमटोला,करणपुरातो,धमधमियां,तालझारी रेलवे स्टेशन पर सेहो कतेक बरख सऽ यात्री जान जोखिम में दऽ रेलखंड पार करय लेल विवश छैथ। हद इ अछि जे साहिबगंज रेलवे स्टेशनक एक मात्र फूट ओवर ब्रिज कतेकोँ बरख सऽ जर्जर पड़ल अछि । यात्रीकेँ भीड़ तऽ बढ़ल मुदा ओहि हिसाबे फूट ओवर ब्रिजक चौड़ाई नहीं बढ़ाओल गेल हँ। साहिबगंजक स्टेशन प्रबंधक के पी सिंह पूछला पर बतौबैत छैथ जे एकटा अन्य फूट ओवर ब्रिज एतय स्वीकृत भऽ गेल अछि जेकर निर्माण शुरु होय वला अछि, ओकरा बनलाक बाद पुरानका ओवर ब्रिजक जीर्णोद्धार कैल जाओत।
 दरभंगा/राजविराज :
मिथिलाक ह्रदयस्थल दरभंगा मेँ 3 दिसंबर सऽ आयोजित होबय वला मिथिला लोक उत्सव मेँ मैथिलीक उपेक्षाक कारणे दरभंगा प्रशासन केर विरोध मेँ एकटा बैसार दरभंगाक मनीगाछी मेँ प्रदीप कुमार ठाकुर केर संचालन मेँ बीतल काल्हि भैल। बैसार मेँ मैथिलीक उपेक्षाक लेल प्रशासन द्वारा सुधार नहिँ कयला पर आंदोलनक चेतावनी देल गेल। भाजपा प्रदेशक शिक्षा मंचक सह संयोजक अरुण कुमार झा कहलैथ जे प्रशासन द्वारा मिथिला लोक उत्सव केर आमंत्रण पत्र मेँ मैथिली भाषाक उपेक्षा आ मैथिली कलाकार केँ नहिँ बजेनाय मैथिलक अपमान अछि। बैसार मेँ बहुतो लोक उपस्थित छलैथ।
 एम्हर दहेज मुक्त मिथिला सेहो मिथिला लोक उत्सवके विरोध मात्रे एहि लेल जे विद्यापति संस्थान केर आयोजन मिथिला विभूति पर्व समारोह जाहिमे मिथिलाक समस्त लोककलाके संयोजित-प्रदर्शित कैल गेल ताहिके कोनो प्रोत्साहन नहि आबस खाली लोक-लुभावना प्रदर्शन करैत मिथिला में हिन्दीक प्रसाद लगातार बांटि रहल अछि। दहेज मुक्त मिथिला केर संस्थापक प्रवीण नारायण चौधरी मिथिलाक युवा वर्ग केँ आह्वान करैत कहला हँ जे बिहार सरकार सभ दिन केवल ठकलक तेकर कड़ा विरोध करबाक चाही।
 अंतराष्ट्रिय मैथिली परिषद् केर दरभंगा जिला इकाई के प्रमुख राजीव कर्ण सेहो मिथिलाक युवा के आगू बढ़ि मिथिला लोक उत्सवक विरोध करबा लेल कहला हँ। अंर्तराष्ट्रिय मैथिली परिषद् बीतल शनि के दरभंगा मेँ भेल बैसार मेँ मिथिला लोक उत्सवक विरोध मेँ एकटा प्रस्ताव अनलक जेकरा बैसार मेँ उपस्थित लोक सभ अपन स्वीकृति देलैथ।
 मिथिलाक ह्रदयस्थल दरभंगा मेँ 3 दिसंबर सऽ आयोजित होबय वला मिथिला लोक उत्सव मेँ मैथिलीक उपेक्षाक कारणे दरभंगा प्रशासन केर विरोध मेँ एकटा बैसार दरभंगाक मनीगाछी मेँ प्रदीप कुमार ठाकुर केर संचालन मेँ बीतल काल्हि भैल। बैसार मेँ मैथिलीक उपेक्षाक लेल प्रशासन द्वारा सुधार नहिँ कयला पर आंदोलनक चेतावनी देल गेल। भाजपा प्रदेशक शिक्षा मंचक सह संयोजक अरुण कुमार झा कहलैथ जे प्रशासन द्वारा मिथिला लोक उत्सव केर आमंत्रण पत्र मेँ मैथिली भाषाक उपेक्षा आ मैथिली कलाकार केँ नहिँ बजेनाय मैथिलक अपमान अछि। बैसार मेँ बहुतो लोक उपस्थित छलैथ।
 एम्हर दहेज मुक्त मिथिला सेहो मिथिला लोक उत्सवके विरोध मात्रे एहि लेल जे विद्यापति संस्थान केर आयोजन मिथिला विभूति पर्व समारोह जाहिमे मिथिलाक समस्त लोककलाके संयोजित-प्रदर्शित कैल गेल ताहिके कोनो प्रोत्साहन नहि आबस खाली लोक-लुभावना प्रदर्शन करैत मिथिला में हिन्दीक प्रसाद लगातार बांटि रहल अछि। दहेज मुक्त मिथिला केर संस्थापक प्रवीण नारायण चौधरी मिथिलाक युवा वर्ग केँ आह्वान करैत कहला हँ जे बिहार सरकार सभ दिन केवल ठकलक तेकर कड़ा विरोध करबाक चाही।
 अंतराष्ट्रिय मैथिली परिषद् केर दरभंगा जिला इकाई के प्रमुख राजीव कर्ण सेहो मिथिलाक युवा के आगू बढ़ि मिथिला लोक उत्सवक विरोध करबा लेल कहला हँ। अंर्तराष्ट्रिय मैथिली परिषद् बीतल शनि के दरभंगा मेँ भेल बैसार मेँ मिथिला लोक उत्सवक विरोध मेँ एकटा प्रस्ताव अनलक जेकरा बैसार मेँ उपस्थित लोक सभ अपन स्वीकृति देलैथ।
 Powered by Blogger. 